Diari Oficial de la Generalitat Valenciana


Sumari del DOGV 9015, del 08-02-2021 (2021/736)

Notificació de la sentència dictada en el procediment de modificació de mesures número 1389/2019.
-------------------------------------------------------------------------------------------------

### Dades del document

Número de DOGV
:   9015

Data del DOGV
:   08-02-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/736


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de modificació de mesures número 1389/2019. [2021/736]  
Part demandant: Elisa Fluxa Juan.  
Part demandada: Carlos Macia Piqueras.  
  
En el judici a què s'ha fet referència, s'ha dictat la resolució que té el text que, literalment, és com segueix:  
«Dispositiva  
Estime la demanda interposada, declare que pertoca la modificació de les mesures establides en la sentència dictada en data 12 de juliol de 2016, en el procediment de modificació de mesures 582/16, seguit davant d'aquest mateix jutjat, i establisc les mesures següents en benefici dels menors:  
1. Es deixa sense efecte la clàusula VII del conveni, en virtut de la qual, a partir de l'1 de desembre de 2019, havia de passar-se a un règim de custòdia compartida, i es manté el règim de custòdia materna.  
2. S'estableix a favor del pare el règim de visites següent, sense perjudici dels acords a què puguen arribar les parts:  
- Caps de setmana alterns, des del dissabte a les 10 hores fins al diumenge a les 19 hores.  
Els ponts escolars i els festius immediatament anteriors o posteriors al cap de setmana es consideraran units a aquest i correspondran al progenitor que gaudisca del cap de setmana, de manera que, si li correspon al pare, haurà de recollir els menors al col·legi l'últim dia lectiu i reintegrar-los, el primer dia lectiu, al centre escolar.  
Aquest règim es mantindrà durant els períodes vacacionals.  
- Quant als dies especials, amb independència del progenitor al qual li corresponga el dia segons el règim de visites anteriorment exposat, el Dia del Pare, el Dia de la Mare i l'aniversari de cada progenitor correspondran al progenitor de què es tracte, en horari d'11.00 (des de l'eixida del col·legi, si és dia lectiu) a 20.00 hores. El dia de l'aniversari de la menor, el pare estarà amb ella des de les 11.00 hores (des de l'eixida del col·legi/institut, si és un dia lectiu) fins a les 20.00 hores els anys parells; i la mare, els anys imparells.  
La menor, amb independència del règim establit i llevat que pertorbe greument activitats prèviament programades d'una especial importància (com ara viatges, esdeveniments familiars similars o altres actes d'una transcendència especial), podrà gaudir de qualsevol celebració familiar de transcendència (com ara noces, batejos, comunions, aniversaris especials i esdeveniments de similar transcendència) en companyia del progenitor de la línia familiar de la qual es tracte. Per a això, aquest haurà d'avisar l'altre progenitor, per correu electrònic, burofax o un altre mitjà que en permeta la constància, amb una antelació mínima de 15 dies, i tindrà la menor, si es tracta d'una celebració que incloga dinar, des de les 20.00 hores del dia anterior fins a les 20.00 hores del dia de la celebració; i, si es tracta d'una celebració que incloga berenar o sopar, des de les 16.00 hores del dia de la celebració fins a les 16.00 hores de l'endemà o fins a l'entrada al centre escolar si fora un dia lectiu. Es considerarà que l'altre progenitor ho consent si no hi mostra oposició dins dels 10 dies següents a la comunicació. En cas de desacord entre les parts sobre la naturalesa de l'esdeveniment o sobre si acudir a aquest suposa o no una pertorbació greu de les seues activitats, haurà de sotmetre's la decisió a l'autoritat judicial corresponent, mitjançant un expedient de jurisdicció voluntària, per desacord en l'exercici conjunt de la pàtria potestat, d'acord amb les previsions de l'article 156 C. C.  
  
Cada progenitor haurà d'entregar al contrari, juntament amb la menor, documentació relativa a aquesta que puga necessitar durant l'estada amb l'altre progenitor, com el DNI, el passaport, la targeta sanitària, etc., així com la medicació que, si és el cas, necessite.  
Tots dos progenitors han de facilitar la comunicació telefònica, postal o telemàtica de la menor amb el progenitor que no estiga amb ella i podran comunicar-se amb ella tots els dies entre les 20 i les 21 hores.  
En cas de malaltia, haurà de posar-se en coneixement de l'altre progenitor i el que no estiga amb la menor podrà visitar-la al domicili de l'altre, per a la qual cosa haurà d'avisar amb la deguda antelació i preservar la intimitat d'aquest progenitor. En cas d'hospitalització, tots dos progenitors podran estar en companyia de la menor, des de les 9 del matí fins a les 20 hores, en l'horari que desitgen, i, a falta d'acord, pernoctarà amb la menor el progenitor a qui li corresponga estar amb ella aquella setmana. En cas que la menor tinguera restringides les visites, per estar en una uci o en un altre servei amb visites limitades, els dos pares s'alternaran en les vistes.  
3. S'assenyala la quantitat de dos-cents setanta-cinc euros (275 euros) que el pare haurà d'abonar per a aliments de la filla, quantitat que haurà d'abonar en el compte que, a aquest efecte, designe l'altre progenitor i dins dels cinc primers dies de cada mes, quantitat que serà objecte de revisió anual d'acord amb les variacions de l'IPC. La primera mensualitat que ha d'abonar-se amb aquest import serà la corresponent al mes de desembre de 2020.  
A més, cada progenitor haurà d'abonar el 50 % de les despeses extraordinàries que puga ocasionar la menor. A l'efecte d'evitar futures discrepàncies entre els progenitors, ha d'indicar-se que la pensió alimentària cobreix exclusivament les necessitats bàsiques ordinàries i normals dels fills, assenyalades en l'art. 142 del CC, en relació amb l'art. 154 del CC, és a dir, tot allò que és necessari i, en definitiva, la formació integral, tot això entés conforme a l'estatus familiar. Així, per exemple, són despeses ordinàries els llibres escolars, el menjador escolar, les despeses mèdiques i farmacèutiques habituals, etc. Les despeses extraordinàries integren també l'obligació de l'alimentació, però naixen de necessitats dels fills de naturalesa excepcional, són eventuals i difícilment previsibles, raó per la qual no poden incloure's en la pensió ordinària, alhora que no poden ser costejades per només un dels progenitors sense que es desequilibre, en el seu perjudici, l'equivalència de les seues respectives contribucions. Això no significa que hagen de ser sempre imprescindibles i necessàries (cadira de rodes, elements ortopèdics, assistència de terceres persones en cas de malaltia, etc.), poden també ser accessòries (operacions quirúrgiques en centres privats encara que estiguen cobertes per la Seguretat Social, etc.) o simplement complementàries (viatges d'estudis, classes particulars, etc.).  
En aquest cas es consideren també despeses que han d'abonar-se entre tots dos progenitors al 50 % les despeses de matrícula, quota escolar i uniformes.  
Quant a les activitats extraescolars o d'oci, de caràcter no necessari o no recomanades com a reforç pel col·legi o per prescripció o consell mèdic o psicològic, els cursos a l'estranger o en una altra localitat diferent de la del domicili del fill o el cost d'universitats privades, només s'haurà d'assumir el 50 % de les que es duguen a terme per comú acord entre els progenitors. En cas contrari, el pagament l'assumirà aquell progenitor que haja decidit la realització d'aquesta activitat.  
  
En tot cas, les despeses extraordinàries que no tinguen caràcter urgent hauran de ser consentides pels dos progenitors. S'entén que el contrari consent una despesa quan, una vegada notificada la intenció de realitzar-la i l'import d'aquesta, amb els documents corresponents i per qualsevol mitjà fefaent, deixe transcórrer el termini de 10 dies sense mostrar-hi oposició.  
En cas de discrepància entre les parts sobre si una despesa és procedent, haurà de sotmetre's a decisió judicial. Només les de caràcter urgent i necessari es podran realitzar sense consentiment previ o autorització judicial.  
4. No pertoca imposar les costes processals a cap dels litigants.  
  
Notifiqueu la resolució a les parts i feu-los saber que és susceptible de ser recorreguda en apel·lació, dins dels 20 dies hàbils següents a la notificació, recurs que resoldrà l'Audiència Provincial d'Alacant; i, de conformitat amb el que preveu l'article 774, paràgraf 5, en relació amb els articles 457 i següents de la Llei 1/2000, de 7 de gener, d'enjudiciament civil, aquest recurs no suspendrà l'eficàcia de les mesures que s'hi disposen.  
Aquesta és la meua sentència, que pronuncie, mane i signe.»  
Publicació. La sentència anterior va ser pronunciada i publicada; es va publicar de conformitat amb el que estableix l'article 212 de la Llei d'enjudiciament civil. En done fe.  
El que s'ha transcrit anteriorment confronta bé i fidelment amb l'original, al qual em remet, i estenc aquest certificat, que és signat electrònicament, d'acord amb el que disposa la Llei 40/2015, d'1 d'octubre, de règim jurídic del sector públic, en la qual s'estableix que l'actuació d'una administració pública, quan utilitze mitjans electrònics, es realitzarà mitjançant signatura electrònica del titular de l'òrgan o empleat públic.  
Estenc aquesta testimoniança, que ha sigut signada digitalment per Alfonso Marcos Lucero, lletrat de l'Administració de justícia d'aquest jutjat, cosa que pot comprovar-se amb l'adreça electrònica que apareix al peu d'aquesta, i que s'ha signat a Elx, el 9 de desembre de 2020; en done fe.  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte en el Diari Oficial de la Generalitat Valenciana per a portar a efecte la diligència de notificació de la sentència.  
  
  
 Elx, 26 de gener de 2021.- El lletrat de l'Administració de justícia: Jesús Larrosa Abellán.